open-index/open-wikipedia-markdown huggingface dataset:
Neil Simon

**Marvin Neil Simon** (født 4. juli 1927 i The Bronx i New York City i USA, død 26. august 2018 i New York) var en amerikansk dramatiker og manusforfatter. Simon skrev mer enn 30 musikaler og nesten like mange filmmanus. Han mottok flere Tony-priser og Pulitzerprisen, og han var regnet blant en av Broadways mest vellykkede og kjente forfattere.

## Liv og virke
### Bakgrunn
Neil Simon  kom fra en jødisk slekt. Faren, Irving Simon, var i tøybransjen, og moren Mamie (Levy) Simon, var for det meste hjemmeværende. Han hadde en åtte års eldre bror som ble forfdatter for fjernsyn og komedielærer, Danny Simon. Han vokste opp i Washington Heights på Manhattan i depresjonstiden.

### Karriere
Neil Simon ble en av Amerikas mest populære dramatikere. Mange av hans lette komedier er blitt filmatiserte og oversatte til mange språk, og slik blitt internasjonalt kjente. Neil Simon går for å ha vært en av de fremste formgivere for det såkalte boulevardteater.

Han fremstod som forfatter første gang i 1955, på Broadway  på Manhattan, med en vellykket premiere av et sketsjprogram med hans tekster. Tidligere hadde han skrevet dreiebok for noen fjernsynsserier. Sitt definitive gjennombrudd fikk han i 1963 med teaterstykket *Barefoot in the Park* med Robert Redford i den mannlige hovedrolle; etter 1530 forestillinger på Broadway ble stykket også filmet i 1967, forsatt med Redford i hovedrolle. Andre filmatiserte teaterkomedier var *[[The Odd Couple]]* (1965) og *Sunshine Boys* (1972), og så de mer alvorlige, selvbiografiske *Brighton Beach Memoirs* (1983) og *Biloxi Blues* (1985).

Han gjorde det også stort som forfatter av musicals. Hans mest berømte musical er *[[Sweet Charity]]*.

Neil Simon giftet seg i 1953 med Joan Baim, og de fikk to barn. Kona døde i 1973. Etter dette giftet han seg igjen, hele fire ganger ble det. Det siste ekteskapet var fra 1999, med skuespillerinnen Elaine Joyce. I 2004 måtte han få en nyretransplantasjon.

## Referanser


## Eksterne lenker
* 
*
Stop Making Sense

***Stop Making Sense*** er en konsertfilm fra 1984 med en live-opptreden av bandet Talking Heads. Opptakene ble gjennomført i løpet av tre kvelder på Hollywood's Pantages Theater i desember 1983 i forbindelse med at gruppa var på turné for å promotere sitt nye album, *[[Speaking in Tongues (Talking Heads album)|Speaking in Tongues]]*. Filmen er den første i sitt slag som kun brukte digital lyd.

## Referanser


## Eksterne lenker
*
Blå framtid

**Blå framtid** (finsk: *Sininen tulevaisuus*), senere **De blåa** (finsk: *Korjausliike*), var et nasjonalkonservativt politisk parti i Finland. Det ble grunnlagt i juni 2017 etter splittelse i Sannfinnene. Flere riksdagsmedlemmer dannet da en ny parlamentarisk gruppe, kalt Nytt alternativ (NA). Alle medlemmene som Sannfinnene hadde i Juha Sipiläs regjering, fulgte med over i det nye partiet, inkludert utenriksminister og avtroppende partileder Timo Soini.

Blå framtid ble registrert i partiregisteret i november 2017. På partiets konstituerende landsmøte i Tammerfors i desember 2017 ble Sampo Terho valgt til partileder. Han satt i halvannet år. Terho beskrev Blå framtid som et «reformsinnet konservativt parti».

I august 2018 talte partiets riksdagsgruppe 18 medlemmer. Ved riksdagsvalget i april 2019 mistet Blå framtid alle sine mandater, men var fortsatt representert i mange av Finlands kommunestyrer. Ved riksdagsvalget i 2023 fikk partiet marginal tilslutning.

Våren 2022 skiftet partiet navn til *Korjausliike*, på svensk *De blåa*. Partiet ble strøket fra partiregisteret i 2023 og oppløste sin egen organisasjon samme år.

## Referanser


## Eksterne lenker
* 
*
Bretagne Classic Ouest-France 2018

**Bretagne Classic Ouest-France 2018** ble avholdt den 26. august 2018.

Oliver Naesen vant rittet foran Michael Valgren og Tim Wellens.

## Lag og ryttere

## Resultater

## Referanser


## Eksterne lenker
* 
*
Våtmarksfugler

**Våtmarksfugler** er en ikke-systematisk gruppe av fugler som har våtmark som sitt økologiske preferanseområde (habitat). Dette er typisk vannfugler (vadefugler og badefugler), men en rekke andre arter er også sterkt knyttet til våtmarkene, som i tillegg til fisk og andre vannlevende smådyr og planter ofte er rike på insekter og andre byttedyr i kantsonen. Våtmarkene og området rundt er dessuten viktige hekke-, beite- og rasteplasser, både for standfugler og trekkfugler. Hele 34 av de 82 rødlistede fugler i Norge har våtmark som levested.

Sivhøne (*Gallinula chloropus*) og vannrikse (*Rallus aquaticus*) er eksempler på våtmarkstilknyttede vadefugler, mens toppdykker (*Podiceps cristatus*) og sangsvane (*Cygnus cygnus*) er eksempler på badefugler.

Våtmarksfuglene er gjerne knyttet til gruntvannsområder med tett kantvegetasjon som gir god beskyttelse og mange gjemmesteder, som laguner, grunne innsjøer og strandsoner, elvedeltaer, grunne elvestrekninger, elvebredder, evjer og mudderflater med mer. Våtmarkene kan være tilknyttet både saltvann, brakkvann og ferskvann. Spesielt viktige våtmarksområder for fugler kan få internasjonal status som IBA-område. Et eksempel på et slikt område er Tyrifjorden våtmarkssystem IBA i Buskerud, som består av ferskvann og er viktig for såvel trekkfugler som standfugler.

## Referanser
Valget i Hessen 2018

**Valget i Hessen 2018** var det 18. valget til Hessens landdag siden andre verdenskrig. Valget ble avholdt 28. oktober 2018.  

Samtidig med landdagsvalget ble det avholdt 15 folkeavstemninger om endringer av delstatens grunnlov. En av folkeavstemningene gjaldt et forslag om opphevelse av adgangen til å avsi dødsstraff og det ble vedtatt med 83,2 % av stemmene. 

Valget viste stor tilbakegang for CDU. Partileder og forbundskansler Angela Merkel kunngjorde etter valget at hun ikke ville stille til gjenvalg som partileder i desember samme år. 

## Utgangsposisjon
Hessens landdag hadde minimum 110 medlemmer, men ordningen med overskuddsmandater kunne ifølge valgreglene gjøre at antallet ble større. Etter valget i 2013 var det 110 medlemmer av landdagen.

Ved valget i 2013 ble CDU det største partiet med 47 medlemmer av landdagen. Nest største parti ble SPD med 37 landdagsmedlemmer, deretter fulgte Bündnis 90/Die Grünen med 14, og Die Linke og FDP med seks medlemmer hver.

## Folkeavsteminger
Samtidig med landdagsvalget fant det sted også 15 folkeavstemninger om endringer av delstatens grunnlov. En av folkeavstemningene gjaldt et forslag om opphevelse av adgangen til å avsi dødsstraff. I Tysklands grunnlov (Grundgesetz) fra 1949 er dødsstraffen opphevet, og den omfattet også Hessen. Forslaget om endring i delstatsforfatningen gjorde dette klart.

Hessens befolkning bestemte under folkeavstemningen i 2018, med 83,2 % av stemmene å endre bestemmelsen i Hessens grunnlov som ga hjemmel for dødsstraff.

## Valgresultat
Valget resulterte i en sterk tilbakegang for CDU (-11,3 %) og SPD (-10,9 %). De øvrige partiene, og særlig Bündnis 90/Die Grünen opplevde fremgang. AfD kom inn i delstatsforsamlingen for første gang. Landdagen besto etter valget av 137 medlemmer.

Valgresultatet for CDU medførte at daværende kansler og partileder Angela Merkel at hun ikke kom til å stille til gjenvalg som partileder i 2018. Hun ville imidlertid sitte som forbundskansler ut perioden. 

## Referanser
1. etappe av Vuelta a España 2018

**1. etappe av [[Vuelta a España 2018]]** var en tempoetappe i Málaga 26. august 2018. 

Rohan Dennis vant etappen.

## Etapperesultater

## Sammenlagt

## Referanser


## Eksterne lenker
* 
*
2. etappe av Vuelta a España 2018

**2. etappe av [[Vuelta a España 2018]]** gikk fra Marbella til Caminito del Rey 26. august 2018. 

Alejandro Valverde vant etappen og Michał Kwiatkowski overtok sammenlagtledelsen.

## Etapperesultater

## Sammenlagt

## Referanser


## Eksterne lenker
* 
*
U20-VM i friidrett 2018 – Sleggekast kvinner

**Sleggekast for kvinner** under **[[U20-VM i friidrett 2018]]** ble arrangert på Ratina stadion i Tammerfors 12 og 14. juli 2018.

## Rekorder

## Resultater
### Kvalifisering
Kvalifiseringsrunden ble arrangert 12. juli i to grupper, der Gruppe A startet klokka 09:40 og Gruppe B klokka 10:55. Utøvere som greide minst 62,00&nbsp;meter ( Q ) eller minst de 12 beste utøverne ( q ) gikk videre til finalen.

### Finale
Finalen ble arrangert 14. juli klokka 13:17.

## Referanser


## Eksterne lenker
* IAAF - World U20 Championships
Sacca

**Sacca** (pāli) eller satya (sanskrit) er et ord som betyr «virkelig» eller «sann». I Palikanonen blir *sacca* ofte brukt i sammenheng med "de fire edle sannheter" i buddhismen  *Sacca* er også en av de ti pāramitās som en bodhisatta må utvikle for å bli en Buddha.

## Referanser
Adhiṭṭhāna

***Adhihāna*** (pali; fra *adhi* som betyr "grunnlag" eller "begynnelse" pluss *sthā* som betyr "stående"; sanskrit, अधिष्ठान) har blitt oversatt med "beslutning," "vedtak," "selv-bestemmelse," "vilje" og "resolutt avgjørelse." I den senere kanoniske litteratur til Theravadaskolen er *adhihāna* en av de ti "perfeksjoner" (*dasa [[Pāramitā|pāramiyo]]*), eksemplifisert av bodhisatta's resolutte ønske om å bli en fullt oppvåknet.

## Referanser
Várdobáiki

**Várdobáiki samisk senter** er et senter for samisk kultur i Sør-Troms og Nordre Nordland. Senteret ligger på Evenskjer i Skånland kommune i Troms, og driver barnehage, museum, samisk språksenter og andre tiltak for samisk kultur.

Várdobáiki ble etablert i 2002 som et andelslag, og ble omdannet til as i 2014. Aksjeeiere er Sametinget, kommuner, organisasjoner og private aksjonærer. Kjersti Myrnes Balto er daglig leder ved senteret. Den samiske kulturfestivalen Márkomeannu har sine kontorer ved senteret.

Várdobáiki museum ble etablert i 2010, og arbeider med markesamisk og sjøsamisk kultur. Museet deltar i bååstedeprosjektet for tilbakeføring av samiske gjenstander fra Norsk Folkemuseum og Kulturhistorisk museum til samiske museer.
## Referanser


## Eksterne lenker
*
Skrubber (sopp)

* rødskrubb
* ospeskrubb
* brunskrubb
* svartskrubb
* myrskrubb
* eikeskrubb
* hasselskrubb

**Skrubber** (*Leccinum*) er en soppslekt blant rørsoppene. I tillegg til rørlaget under hatten, er soppene lett gjenkjennelige på stilkens karakteristiske utseende som kan minne om skjeggstubber. Flere av dem regnes som gode matsopper. Noen av dem forårsaker forgiftningssymptomer hvis de spises uten tilstrekkelig varmebehandling.

## Artsbestemmelse
Som hos andre rørsopper er det sporebærende laget på innsiden av rørene i et svampeaktig lag på undersiden av sopphatten. «Skjeggstubbene» på stilken er et karakteristisk trekk ved de fleste skrubbene. Stilkens utseende kan være felles for flere arter innen slekten, men bidrar til å skille skrubber fra andre rørsopper. Selv om det kan være lett å fastslå at en sopp tilhører skrubbene, kan det av og til være svært vanskelig, nærmest umulig å fastslå hvilken skrubb man har funnet.

Hattfargene varierer fra lyst beige hos myrskrubb til mørk brun, nesten svart hos svartskrubb. Flere skrubber varierer innenfor brunlige til rødlige nyanser. At soppkjøttet anløper ved trykk og overskjæring kan være med på å utelukke visse arter. 

Hvilke trær som vokser i nærheten kan være en viktig faktor for å artsbestemme dem der de vokser. Dette er fordi de danner sopprot med bestemte treslag, noen ganger så nært forbundet med ett treslag at de er navngitt etter dem, slik som i tilfellet med ospeskrubb og eikeskrubb.

## Arter
Listen under følger Artsdatabankens artsnavnebase.

## Spiselighet
Flere skrubber er kjent som gode matsopper. Alle kjente europeiske arter av slekta er blitt regnet som spiselige. Noen skrubber inneholder likevel et ukjent giftstoff som kan gi magebesvær. Grundig forvelling eller varmebehandling vil normalt føre til at det unngås forgiftningssymptomer, men det finnes rapporter som gir grunn til usikkerhet, og derfor beskrives den i noen bøker som giftig.

I normlisten for norske soppkontrollører for 2022 oppgis bare fire av de norske artene som «spiselig». Listen utgis av Norges sopp- og nyttevekstforbund. De fire artene som oppgis er rødskrubb, brunskrubb, svartskrubb og ospeskrubb. Andre arter er ikke oppført på listen i det hele tatt.

## Referanser



## Eksterne lenker
*
Christiane Bøcher

**Christiane Magdalene «Jane» Bøcher** (født *Hansen*, siden *Berg*, født 26. mars 1798 i København, død 25. oktober 1874 i København) var en norsk (opprinnelig dansk) skuespiller.

## Familie
Christiane Bøcher var datter av revisor i Rentekammeret Peder Jacob Hansen og Juliane Sørensen. Hun giftet seg på Frederiksberg 16. september 1828 med skuespilleren Jens Lang Bøcher. Hun ble gift annen gang 9. mars 1836 i Christiania med skuespilleren Jean Louis Napoleon Berg.

## Liv og virke
Christiane Bøcher fikk sin debut 19. oktober 1827 i rollen som *Wilhelmine von Sachau* i *Bortførelsen* ved det som da ble kalt Strömbergs theater, det senere Christiania Theater. Hun var ansatt ved Christiania Theater i Christiania 1827 til 1837, før hun vendte tilbake til sitt fødeland Danmark.

Christiane Bøcher er beskrevet: «paa Spindesiden var det dog først og fremst Mad. Bøcher, som var baade Publikums og Recensenternes erklærede Yndling.»

## Roller i utvalg
*Wilhelmine von Sachau* i *Bortførelsen* (Strömbergs teater, Christiania, 1827)

## Kilder
* 

## Referanser


## Eksterne lenker
* *[https://runeberg.org/salmonsen/2/18/0181.html  Salmonsens konversationsleksikon / Anden Udgave / Bind XVIII: Nordlandsbaad—Perleøerne]*
* Blanc, Tharald Høyerup: *[https://archive.org/stream/christianiatheat00blanuoft/christianiatheat00blanuoft_djvu.txt Christiania theaters historie 1827-1877]*, J.W. Cappelen Christiania
Augusta Schrumpf

**Augusta Caroline Schrumpf** (født Smith 19. november 1813 i København, død 7. januar 1900 i Bergen) var en norsk (opprinnelig dansk) skuespiller og operasanger.  

## Familie
Augusta Schrumpf var datter av korporal, senere konsumpsjonskasserer Halvor Nicolai Smith og Ellen Margrethe Lundgreen. Hun giftet seg 6. juli 1832 i København med musiker August Schrumpf. 

## Liv og virke
Hun var ansatt ved Christiania Theater (først Strömbergscenen) i Christiania 1829 til hun i 1860 forlot scenen. Der debuterte hun 21. september 1829 i rollen som *Rosina* i *[[Barbereren i Sevilla]]*. Hun skulle komme til å få en fremtredende posisjon ved dette teatret, og var i mange år dets store «tragedienne».

Da det i forbindelse med hennes 25-årsjubileum ved teatret 21. september 1854 ble arrangert en *beneficeforestilling* for henne, hadde hun opptrådt 2258 ganger i 389 ulike roller.

## Roller i utvalg
**Rosina* i *[[Barbereren i Sevilla]]* av Gioacchino Rossini (Christiania Theater, 1829)
**Maria* i *Væringerne i Miklagard* av Adam Oehlenschläger (Christiania Theater, 1838)
**Ragnhild* i *Svend Dyrings Huus* av Henrik Hertz (Christiania Theater, 1838)
**Zoë* i *Kammeraterne* av Eugène Scribe (Christiania Theater, 1840)
**Desdemona* i *[[Othello]]* av William Shakespeare (Christiania Theater, 1845)
**Caroline* i vaudevillen *De Uadskillelige av [[Johan Ludvig Heiberg]] (Christiania Theater, 1840)

== Referanser ==
<references />

== Kilder ==
*

== Eksterne lenker ==
* 
*  [https://web.archive.org/web/20080222171249/http://www.hf.uio.no/imv/forskning/forskningsprosjekter/norgesmusikk/musikkhistarkiv/Qvamme/Kjerulf_opera.html Norsk musikkhistorisk arkiv]
*  *Salmonsens konversationsleksikon  / Anden Udgave / Bind XVIII: Nordlandsbaad—Perleøerne* 
*  Børre Qvamme: *Norsk musikkhistorisk arkiv. Børre Qvammes samlinger. Halfdan Kjerup og Operaen* ('Halfdan Kjerup and the Opera')
*  * Europas konstnärer* 
*  *Dansk biografisk Lexikon / XV. Bind. Scalabrini - Skanke''
Emilie da Fonseca

**Emilie da Fonseca** (1803–1884) var en norsk (opprinnelig dansk) skuespiller og operasangerinne.  Hun var ansatt ved Christiania Theater i Christiania 1831. Hun var gift med L.W.Th. Bratz.

## Referanser

## Eksterne lenker
* 
* Norsk musikkhistorisk arkiv
* Salmonsens konversationsleksikon – runeberg.org
* En 150 år gammel sangsamling fra en sangerinde. Ida Henriette da Fonseca – Det Kongelige Bibliotek
* Ida da Fonseca (1806 - 1858) – Dansk Kvindebiografisk Leksikon
* Børre Qvamme: *Norsk musikkhistorisk arkiv. Børre Qvammes samlinger. Halfdan Kjerup og Operaen* (Halfdan Kjerup and the Opera) (In Norwegian)
Dāna

**Dāna** (sanskrit; pāli; devanagari: दान) er et ord som forbindes med generøsitetens dyd, velgjørenhet eller å gi almisser i indisk filosofi. Det blir også stavet *daana*.

I hinduismen, buddhismen, jainismen og sikhismen, er dāna den praksis å kultivere generøsitet. Det kan ta den form å gi et individ noe som demper lidelsen eller fyller et behov. Det kan også anta formen av en filantropiske allmene prosjekter som hjelper mange.

Ifølge historiske nedtegnelser, er *dāna* en gammel praksis i indiske tradisjoner, og kan spores tilbake til Vediske tradisjoner.

## Referanser
Clara Ursin

**Clara Hansine Ursin** (født *Hansen* 6. mai 1827 i København, død 6. august 1889 i Kristiania) var en norsk (opprinnelig dansk) skuespiller, operasanger og sangpedagog.

## Biografi
Clara Ursin var datter av stolmakermester C. B. Hansen. Hun ble 13. juli 1851 gift i Holmens kirke i København med fiolinist i Christiania Theaters orkester Fredik Ursin (ca. 1825-1890).

I 1828, da hun bare var 12 år gammel, ble hun opptatt ved musikkonservatoriet i sin fødeby København, hvor hun ble elev av professorene Hartmann og Helsted. Hun ga 16 år gammel sin første konsertopptreden, med *Cavatine* fra operaen *Robert le Diable*.

Hun debuterte 7. desember 1847 ved Det kongelige Teater i København i rollen som *Irma* i syngespillet *Murmesteren*. Hun var ansatt ved denne scenen til 1849. I årene 1849-1876 var hun ansatt ved Christiania Theater. I sin såkalte tredjedebut tildelte komponisten Herman Severin Løvenskiold henne hovedrollen i operetten *Ildprøven*.

Ifølge et historisk verk om Christianias Theater utgitt i 1899, kunne Clara Ursin da hun feiret sitt 25-årsjubileum ved teateret se tilbake på en karriere der hun «ikke (havde) indtaget nogen høi Rang som Skuespillerinde, men i lange Tider været Theatrets bedste Sangerinde og udført betydelige Sangpartier saavel i Operaen som i Operetten.»

## Roller i utvalg
**Irma* i syngespillet *Murmesteren* av Eugène Scribe, Germaine Delavigne og Daniel-François Auber (Det kongelige Teater, 1847)
**Emma* i *William og Emma*
**Clara von Hohenstein* i *Ildprøven* av Herman Severin Løvenskiold
**Lady Harriet* i *Martha*
**Elvira* i *Den stumme fra Portici* av Eugène Scribe, Germaine Delavigne og Daniel-François Auber
**Zerlina* i *Fra Diavolo* av Eugène Scribe og Daniel-François Auber
**Franzisca* i *Ludovic*
**Elvira* i *[[Don Giovanni]]* av Wolfgang Amadeus Mozart
**Diana de Campo* i *Kronjuvelerne* Eugène Scribe og Jules-Henri Vernoy de Saint-Georges
**grevinne Schrffenstein* i *La fille du régiment* av Gaetano Donizetti
**Stella* i *Jernmasken* av Adolphe de Leuven og Joseph-Bernard Rosier
**Diana* i *Orpheus* 
**Jacintha* i *Den sorte Domino* av Eugène Scribe og Daniel-François Auber
**Preciosa* i *Farinelli* av Adolphe de Leuven, Philippe-Auguste Pitaud De Forges og Jules-Henri Vernoy de Saint-Georges
**Armina* i *La Traviata* av Giuseppe Verdi (Det Cari-Calosto-Bentamiske selskab, 1868)
**Giovanna* i *Rigoletto* av Giuseppe Verdi (Det Cari-Calosto-Bentamiske selskab, 1868)

## Referanser


## Kilder
*
*

## Eksterne lenker
* 
*  Blanc, Tharald Høyerup: *[https://archive.org/stream/christianiatheat00blanuoft/christianiatheat00blanuoft_djvu.txt Christiania theaters historie 1827-1877]*, J.W. Cappelen Christiania
Erike Kirstine Kolstad

**Erike (eller Ericha) Kirstine Kolstad** (født i 1792 i Trondheim, død 14. april 1830 i Christiania) var en norsk skuespiller.

## Familie
Hun var datter av prokurator Erich Kolstad og hans hustru Birgitha Maria Walseth, og ble døpt i Trondheim den 11. mars 1792. Hun giftet seg 4. mars 1829 med skuespillerkollegaen Poul Olsen Boiflin (1797-1841). Hun var mor til skuespilleren Clara Laura Boiflin.

## Liv og virke
Ericha Kolstad startet sin skuespillerkarriere på scenen ved håndverkernes teater i Trondheim. Ericha Kolstad var deretter en av skuespillerne i den første sesongen som Det Strømbergske Theater var i virksomhet i Christiania. Det Strømbergske Theater åpnet dørene for publikum for første gang tirsdag 30. januar 1827; i samtidige omtaler av åpningsforestillingen fremgår det at «jomfru Kolstad» etter alt å dømme har spilt den kvinnelige hovedrollen i stykket. Det fremgår av andre samtidige teateranmeldelser at samtlige skuespillere ved teateret på denne tiden må ha hatt bakgrunn fra lavere samfunnsklasser, ettersom det ifølge et teaterhistorisk verk fra 1899 jevnlig ble klaget over «deres provincielle Talesprog og feilagtige Udtale», også når skuespillerne for øvrig fikk rosende omtale for sine sceneprestasjoner. Forfatteren av det samme teaterhistoriske verket finner grunn til å tro at Kolstad og hennes senere ektemann Poul Olsen, med kunstnernavnet «Boiflin», må ha vært de mest talentfulle av denne første skuespillerstaben.

Senere var hun ansatt ved Christiania Theater i Christiania til 1830, som var det året hun døde.

## Referanser

## Eksterne lenker
* Blanc, Tharald Høyerup: *[https://archive.org/stream/christianiatheat00blanuoft/christianiatheat00blanuoft_djvu.txt Christiania theaters historie 1827-1877]*, J.W. Cappelen Christiania
Gyda Klingenberg

**Gyda Hedevig Klingenberg** (født 10. juli 1826 i Trondheim, død 30. desember 1906 i Kristiania) var en norsk skuespiller. Hun var ansatt ved Christiania Theater i Christiania. 

## Familie
Gyda Klingenberg var datter av fogd Johannes Nicolai Hanssøn Klingenberg og Benedicte Sommerfeldt, og søster av ingeniøroffiser Johannes Benedictus Klingenberg og fogd Olaf Hannibal Sommerfeldt Klingenberg. Hun ble 24. desember 1857 gift i Fredrikstad med cand. jur. og kopist i Indredepartementet Valentin Georg Siewers (1822-1901).

## Liv og virke
Klingenberg var sammen med Laura Svendsen den første norsk-språklige skuespillerinne som ble ansatt på Christiania Theater i Kristiania, der det tidligere bare hadde arbeidet danske sceneartister. 

Hun debuterte 23. desember 1849, og vakte stor oppstandelse i rollen som *Ingeborg* i *Dronning Margaretha*. Kritikerne hadde forhåpninger om at hun skulle innføre det norske språk på teaterscenen i Norge. 

Hun avsluttet karrièren etter noen år, og hadde en fremgangsrik men kort karrière. 

## Roller i utvalg
* *Ingeborg* i *Dronning Margaretha* (Christiania Theater, 1849)
* *Dandserinden* i *Dandserinden og Kvækeren* av Eugène Scribe og Nicolas Paul Duport (Christiania Theater, 1850)
**Aagot* i syngestykket *Fjeldeventyret* av Henrik Anker Bjerregaard og Waldemar Thrane (1850)
**Elisabeth Munk* i *Elverhøi* av Johan Ludvig Heiberg

## Referanser

## Eksterne lenker
* 
*  Blanc, Tharald Høyerup: *[https://archive.org/stream/christianiatheat00blanuoft/christianiatheat00blanuoft_djvu.txt Christiania theaters historie 1827-1877]*, J.W. Cappelen Christiania
*
Mettā

***Mettā*** (pali) eller ***maitrī*** (sanskrit) betyr velvilje, kjærlig snillhet, friendliness, amity, good will, og aktiv interesse i andre.  Det er den første av fire sublime tilstander (*[[Brahmavihara|Brahmavihāras]]*) og en av de ti pāramītas i Theravāda-skolen.

## Referanser
Myrskrubb

**Myrskrubb** (*Leccinum niveum*) er en sopp i slekten skrubber (sopp). Soppen vokser i myrområder nærme bjørk. Den er vanlig i hele landet. Som de fleste andre sopper i denne slekten kan den bli vurdert som «spiselig» etter tilstrekkelig varmebehandling. Den er likevel ikke oppført på normlisten hos Norges sopp- og nyttevekstforbunds normliste for 2022, utarbeidet for norske soppkontrollører.

## Referanser



## Eksterne lenker
*
Stora Gla

**Stora Gla** er en innsjø sørvest i Arvika kommune i Värmland i Sverige. Med unntak av et lite område ved Glava Glasbruk, ligger hele innsjøen i Glaskogens naturreservat. 
Sjøen er regulert med demning ved utløpet fra Åviken i sørøst. Reguleringshøyden er tre meter mellom 140 og 143 meter over havet.

Fiske er tillatt ved kjøp av fiskekort. Det finnes ørret, røye, sik, gjedde og abbor i sjøen.

## Referanser
Saviomuseet

**Saviomuseet** (nordsamisk: Saviomusea) er et kunstnermuseum i Kirkenes i Norge, basert på John Savios liv og kunst. John Savio (1902-1938) var den første samiske kunstneren som hadde et bredt gjennomslag i offentligheten. 

Saviomuseet ble grunnlagt i 1994 med utgangspunkt i Sør-Varangers kommunes samling av kunst av Savio. Samlingen omfattet fra starten 300 verker av John Savio: tresnitt, maleri, akvareller og blyanttegninger. I 2016 ble det innkjøpt en større samling kunst fra en privat samler, i alt 490 enheter.

Saviomuseet er del av det konsoliderte samiske museet Tana og Varanger Museumssiida. Saviomuseet har fra 2002 tilhold i Grenselandmuseet i Kirkenes, som er hovedbygning for Sør-Varanger museum, en avdeling av Varanger museum.

Den første Savio-prisen ble delt ut i 2015, og prisvinneren Geir Tore Holm hadde utstilling på museet i 2016.

## Se også
* Strimpgården, hvor John Savio vokste opp
* Per Savio, John Savios far

## Referanser


## Eksterne lenker
* 
* Saviomuseet på Digitalt Museum
* Saviomuseet på Instagram
U20-VM i friidrett 2018 – Sjukamp kvinner

**Sjukamp for kvinner** under **[[U20-VM i friidrett 2018]]** ble arrangert på Ratina stadion i Tammerfors 12 og 13. juli 2018.

## Rekorder

## Resultater

## Referanser


## Eksterne lenker
* IAAF - World U20 Championships
Upekkhā

**Upekkhā** (Pali: उपेक्खा; sanskrit: upekṣā उपेक्षा), er det buddhistiske konsept om sinnsro. Som en Brahma Vihara (meditativt stadium), er det en ren mental tilstand som kultiveres på den buddhistiske vei til nirvāna.
Mazzoncini

**Mazzoncini** kan vise til:

* Angelo Mazzoncini, en italiensk turner
* Quintilio Mazzoncini, en italiensk turner
Capul (øy)

**Capul** er en øy i provinsen Northern Samar på Filippinene. Den ligger 28 km nordvest utenfor øya Samar, i overgangen mellom Samarsjøen og San Bernardino-stredet. Øya har et areal på ca 35,56 km² og forvaltes av Capul, byen med samme navn. Byens og øyas navn er avledet fra Acapulco, etter havnebyen på den meksikanske stillehavskysten. Før spanjolene gav dette navnet, het den **Abak**.

Capul har en langstrakt elliptisk form av 14 kms lende og 5 kms bredde. Her er det tett tropisk vegetasjon, og tildels intensivt utnyttet jordbruksareal. Nord på øya står et fyrtårn som ble satt i drift i 1904.

Ca 18 km østenfor ligger øya Dalupiri og ca 23 km østenfør er Naranjoøyene. 

De første innbyggere skal ha kommet fra øya Java (nå i Indonesia) under ledelse av sin konge Abak. Befolkningen taler fremdeles et språk som skiller seg helt fra språket på Samar; det kalles  inabaknon eller abak-non. På 1700-tallen anla spanjolene en festning på Capul, Fuerza de Capul.

## Referanser


## Eksterne lenker
*  DISCOVER NATURAL SECRETS OF SAMAR ISLAND
*  The Capul Lighthouse
Antonios Merlos

**Antonios Merlos** (født 4. april 1999) er en gresk friidrettsutøver som konkurrerer i høydehopp. Han kom på andreplass i høydehopp under det greske mesterskapet i 2017, og vant høydehopp under U20-VM i friidrett 2018. 

## Idrettskarriere
### 2014
Merlos kom på tredjeplass i det greske ungdomsmesterskapet i friidrett (U18) i 2014, med 1,96 meter.

### 2015
I det greske innendørsmesterskapet i 2015 kom han på fjerdeplass, og han kom på femteplass i Balkanmesterskapet i friidrett innendørs 2015 i Tyrkia. Han representerte Hellas i European Youth Summer Olympic Festival 2015 («Europeisk Ungdoms-OL»), og fikk der bronse i høydehopp med 2,06 meter, som var personlig rekord. 

### 2016
Han satte personlig rekord innendørs under det greske innendørsmesterskapet i 2016, der han fikk bronse med 2,14 meter. Han deltok i Balkanmesterskapet i friidrett innendørs 2016 (senior) i Tyrkia, og kom der på åttendeplass. Han satte ny personlig rekord utendørs i mai, med 2,16, og vant det greske ungdomsmesterskapet (U18) i juni. 

Han vant U18-balkanmesterskapet i friidrett 2016 i Serbia, og fikk sølv i Ungdoms-EM i friidrett 2016, kun slått av Lukas Mihota fra Tyskland. I juli vant han høydehopp i det greske U23-mesterskapet utendørs. 

### 2017
Merlos fikk bronse i det greske mesterskapet innendørs 2017, med et hopp på 2,00 meter. 

Utendørs vant han det greske Grand Prix-stevnet i Argos Orestiko, og han fikk sølv i det greske mesterskapet utendørs, med 2,12 meter. Han fikk også sølv i høydehopp under U20-balkanmesterskapet i friidrett 2017, som ble arrangert i Pitesti i Romania. Han forbedret sin personlige rekord til 2,20 meter under et stevne i Katerini i juli. Han representerte Hellas under Junior-EM i friidrett 2017, der han nådde finalen, og endte på tiendeplass med 2,14 meter.

### 2018
I forbindelse med studier på University of Georgia kom han bl.a. på tredjeplass i Clemson Invitational og sjetteplass i Tiger Paw Invitational. Han kom på 13.-plass i Southeastern Conference-mesterskapet innendørs. 

Utendørs deltok han i Mt. SAC Relays, der han kom på sjuendeplass, og han kom også på sjuendeplass i Southeastern Conference-mesterskapet utendørs. I NCAA-mesterskapet i friidrett kom han på femteplass. 

Han deltok i U20-VM i friidrett 2018, og vant der høydehopp, med ny personlig rekord på 2,23 meter.

## Referanser


## Eksterne lenker
* 
*  Profil hos Champions ID 
*  Profil hos University of Georgia Athletics
Skytetimer

**En skytetimer** er en skuddaktivert tidtaker som brukes til skytesport. Tidtakeren gir som regel et hørbart startsignal, og registrerer deretter lyden til hvert av skuddene som blir avfyrt. Når skytteren er ferdig vil tidtakeren vise tiden fra startsignalet til siste skudd. Tiden blir vanligvis målt i hundredels sekunder (centisekund), som er et krav for konkurranser innen International Practical Shooting Confederation.

## Sensorer

### Mikrofon
Siden skytetimere med mikrofon gjorde sitt inntog 1980-årene har dette vært den mest vanlige metoden for å detektere skudd frem til i dag. Det er da en eller flere mikrofoner på en tidtaker som vanligvis bæres av en dommer eller funksjonær, eller festes på beltet til skytteren. Mange tidtakere har mulighet for å stille følsomheten. Våpen med kraftig lyd løser som regel ut tidtakeren uansett, mens mindre kraftige våpen som salongvåpen ofte krever at man justerer mikrofonen til å være mer følsom. Stilles følsomheten for mye kan man risikere å detektere tale eller skudd fra andre enn skytteren man skal måle.

### Akselerometer
Det finnes også skytetimere som festes på våpenet og detekterer skudd ved hjelp av akselerometer og gyroskop i stedet for å bruke en egen håndholdt enhet med mikrofoner. Disse kan også brukes for dataanalyser av bevegelser i våpenet. Mantis var en av de første store produsentene av slike systemer da de lanserte MantisX-systemet i 2015. Før det hadde Double Alpha Academy lansert skyteklokken ShotMaxx i 2013 etter to års utvikling, hvilket gjorde nytte av datafusjon ved hjelp av en innebygd mikrofon og akselerometer for å detektere skudd. I 2017 ble ShotMaxx 2 lansert.

Slike skytetimere kan være særlig egnet på innendørs baner med mye refleksjoner av støy eller på våpen med liten skuddsmell som luft- og salongvåpen.

## Ekstrafunksjoner
Noen tidtakere har ekstrafunksjoner, som for eksempel:

* Par-tid: Tidtakeren gir først et hørbart startsignal på høyttaler, og deretter et hørbart stoppsignal etter en forhåndsprogrammert tid.
* Umiddelbar (instant) eller forsinket startsignal (delay): Startsignalet kan enten komme med en gang dommeren trykker på startknappen, eller etter en forsinkelse. Forsinkelsen kan ofte settes manuelt mellom 1 til 4 sekunder, eller forsinkelsen kan settes tilfeldig.
* Tilkobling til storskjerm for publikumsvisning.
* Muligheten for komplett scoring ved at man kan legge inn poeng for treff, og dermed får en automatisk utregning av hitfactor. Resultatene kan lastes over til datamaskin ved hjelp av Bluetooth eller RF.
* Mellomtider for skuddene som er avfyrt.
* Minne fra tidligere gjennomføringer.
* Aux-inngang for ekstern høyttaler, visuelt startsignal eller bevegelig mål.
* Justerbar følsomhet for skuddeteksjon.

## Mobilapplikasjoner
Skytetimere kan også lastes ned som app til smarttelefoner, men dette er ofte mindre pålitelig løsning enn en dedikerte skytetimer.

## Se også
* Skytekronograf

## Referanser
Finn Førsund

**Finn R. Førsund** (født 1943) er en norsk samfunnsøkonom. Han er professor emeritus ved Universitetet i Oslo. Han er utdannet cand.oecon. og har dr.phil. Førsund var professor ved UiO fra 1980 til en gikk av med pensjon. Han har blant annet forsket på energiøkonomi, produksjonsteori og forurensing.

Han er medlem av Det Kongelige Norske Videnskabers Selskap.

## Publikasjoner
* 

## Referanser


## Eksterne lenker
* Finn R. Førsund, UiO
* ResearchGate
Lalu Muhammad Zohri

**Lalu Muhammad Zohri** (født 2000) er en indonesisk friidrettsutøver som konkurrerer i sprintløp. Han vant 100 meter under U20-VM i friidrett 2018. 

## Idrettskarriere
### 2017
Zohri vant 200 meter under det indonesiske juniormesterskapet i friidrett 2017.

### 2018
Indonesia arrangerte en turnering foran Asialekene, og Zohri kom der på andreplass på 100 meter, og var med på stafettlaget som vant 4 x 100 meter stafett. Han vant 100 meter under Rafer Johnson&Jackie Joyner-Kersee Invitational i USA i april, og kom på andreplass under Mt. SAC Relays. I Juniorasiamesterskapet i friidrett 2018 vant han 100 meter, med tiden 10,26. 

Han deltok i U20-VM i friidrett 2018, og vant der 100 meter med ny personlig rekord og indonesisk juniorrekord på 10,18 sekunder. Dermed ble han den første utøveren fra Indonesia som vant en medalje under Junior-VM i friidrett noensinne. Han deltok i Asialekene 2018, og kom der på sjuendeplass på 100 meter.

### 2019
Han deltok på 100 meter under VM i friidrett 2019 der han ble slått ut i forsøksheatene. 

### 2021
I 2021 representerte han landet sitt under Sommer-OL 2020 i Tokyo på 100 meter der han ble utslått i førsøksheatet.

## Referanser


## Eksterne lenker
* 
*  Profil hos Asialekene 2018
Arne Idar Johannessen

**Arne Idar Johannessen** (født 21. januar 1940) er en tidligere fotballspiller for Viking.

Johannessen ble medlem i Viking i 1953 og var først aktiv spiller og senere på A-laget. Han har spilt 180 A-kamper og skoret 39 mål fra han kom med på A-laget i 1957 til han avsluttet i 1969.

I 1958 ble han valgt inn i styret i Viking og ble varaoppmann. På 1970-tallet var han oppmann og han har vært trener for både A-lag, guttelag, småguttlag og lilleputtlag. I 2000 var han den som hadde vært lengst i administrasjonen og han har vært valgt som formann 9 ganger, fra 1970 i 6 år og så fra 1987 til 1989. Han ble æresmedlem i 1983.

Johannesen arbeidet i Statens vegvesen først som ingeniør i 1965 og etterhvert ble han overingeniør og seksjonsleder for trafikkavdelingen og arbeidet fortsatt i vegvesenet i 2000. Han var også i 2000 formann i NITO.

## Referanser
Christopher Selmer

**Christopher Selmer** (født 10. mai 1981) er en norsk tidligere friidrettsutøver som representerte Tjalve.

Han vant 3 NM-gull på rad i lengde uten tilløp i perioden 2005–2007.

## Medaljer i norske mesterskap

## Referanser
Claus Wold

**Claus Wold** (født 22. desember 1881) er en norsk tidligere friidrettsutøver som representerte Kristiania IF.

Han vant 3 NM-gull på 100 meter og lengde i perioden 1902–1903.

## Medaljer i norske mesterskap

## Referanser
Briana Williams

**Briana Nicole Williams** (født 21. mai 2002) er en jamaicansk friidrettsutøver som konkurrerer i sprintløp. Hun vant 100 og 200 meter under U20-VM i friidrett 2018. 

## Idrettskarriere
### 2015
Williams deltok i National Junior Olympic Championships (USATF U15 Junior Olympics) i USA i 2015 i Jacksonville, og vant der 100 meter med tiden 12,15 sekunder. Hun deltok også i AAU Junior Olympic Games (U14), og vant der både 100 og 200 meter. 

### 2016
Hun konkurrerte lite i 2016, men kom på andreplass på 100 og 200 meter under Georgia Relays i Atlanta. 

### 2017
I uttakningskonkurransen til CARIFTA Games i 2017 (Carifta Trials) kom Williams på andreplass på 100 meter med tiden 11,66. I mars deltok hun i Miami Hurricane Invitational i Miami, og vant der 200 meter. Hun representerte Jamaica under CARIFTA Games 2017, og fikk der bronse på 100 meter i klassen Jenter U18 (ungdom). 

Hun vant 100 og 200 meter under Golden South Classic i Clermont i Florida, og fikk sølv på 200 meter under det jamaicanske juniormesterskapet (U20) i juni med ny personlig rekord på 11,30. Hun deltok i AAU U17 National Club Championships, som er det nasjonale U17-mesterskapet for lag i USA, og vant der 100 og 200 meter. 

### 2018
Under Jamaicas uttak til CARIFTA Games vant Williams 100 og 200 meter. Før CARIFTA Games satte hun ny personlig rekord på 100 meter under Bob Hayes Invitational i USA, der hun vant distansen med 11,13 sekunder i 1,6 m/s medvind. Dette er pr juni 2019 «verdensrekord» (bestenotering) i 15-årsklassen.

Hun fikk tre gullmedaljer i U17-klassen under CARIFTA Games 2018; hun vant 100 og 200 meter individuelt, og Jamaica fikk også gull på 4 x 100 meter stafett. Hun kom på femteplass på 100 meter under Jamaicansk mesterskap i friidrett 2018. Hun deltok i U20-VM i friidrett 2018, og vant der 100 og 200 meter.

### 2019
Innendørs vant Williame 200 meter under John Battle III All Star Invitational og 60 meter under New Balance Indoor Nationals i USA. 

I april deltok hun i Carifta Trials, og vant der 100 og 200 meter, og ble tatt ut til CARIFTA Games 2019. Det vant hun tre gullmedaljer i U20-klassen; 100 og 200 meter individuelt, og på 4 x 100 meter stafett. Hun vant dermed også Austin Sealy Award, som mesterskapets beste utøver. Gjennom juni forbedret hun sin personlige rekord på 100 meter til 11,10 og 11,02, og i finalen under Jamaicansk mesterskap i friidrett 2019 løp hun inn til tredjeplass med tiden 10,94, som var ny U18 verdensrekord og ny jamaicansk U20-rekord. 

### 2021
Williams tok gull for Jamaica på 4 × 100 meter stafett under Sommer-OL 2020 i Tokyo.

## Referanser


## Eksterne lenker
*
Einar Pedersen

**Einar Pedersen** (født 1. februar 1873) er en norsk tidligere friidrettsutøver som representerte IF Ørnulf.

Han vant 4 NM-gull og 12 NM-medaljer på 100 meter, 500 meter, 110 meter hekk, lengde og femkamp i perioden 1896–1901.

## Medaljer i norske mesterskap

## Referanser
Einar Røberg

**Einar Røberg** (1928–2021) var en norsk friidrettsutøver som representerte Søre Trysil IL.

Han vant 3 NM-gull og 9 NM-medaljer i spyd i perioden 1947–1958.

## Medaljer i norske mesterskap

## Referanser
Frank Bjørkli

**Frank Bjørkli** (født 30. januar 1965) er en norsk tidligere friidrettsutøver fra Hommelvik som representerte Trønder-Øst FIK og BUL.

Han vant 3 NM-gull og 8 NM-medaljer på 5000 meter, 10000 meter, terrengløp og halvmaraton i perioden 1992–1995.

## Medaljer i norske mesterskap

## Referanser




## Eksterne lenker
*
Jonas Mögenburg

**Jonas Mögenburg** (født 18. februar 1990) er en norsk-tysk friidrettsutøver som representerer Tyrving.

Han vant sju NM-gull i lengde i perioden 2008–2015.

Hans far Dietmar Mögenburg vant OL-gull i høyde i 1984, og hans mor Kristin er norsk mester i lengde.

## Medaljer i norske mesterskap

## Referanser




## Eksterne lenker
*
Kenneth Halhjem

**Kenneth Halhjem** (født 10. juli 1976) er en norsk tidligere friidrettsutøver som representerte Gular.

Han vant 4 NM-gull på 110 meter hekk og lengde uten tilløp i 2001 og 2002.

## Medaljer i norske mesterskap

## Referanser




## Eksterne lenker
*
Tintamaresk

**Tintamaresk** (av fransk *tintamarresque,* bråkete) er en betegnelse på en spillefigur innen figurteateret, der en skuespillers hode danner figurens hode, mens kroppen tilhører en todimensjonal eller tredimensjonal dukke. På tysk kalles denne typen spillefigurer «Kaukautzky».

I Norge har blant andre Bergens-baserte Dominika Minkacz-Sira i Open Window Theatre integrert tintamaresker i flere av sine figurteaterproduksjoner, eksempelvis i produksjonen *Snill* som er basert på en barnebok av Gro Dahle.

## Referanser
Kipyegon Bett

**Kipyegon Bett** (1998–2024) var en kenyansk mellomdistanseløper som spesialiserte seg på 800 meter.

Han tok bronse på 800 meter i VM i friidrett 2017 i London.

I 2018 testet Bett positivt på dopingmiddelet erytropoietin.

## Referanser


## Eksterne lenker
*
Porsanger museum

**Porsanger museum** (*Porsáŋggu musea* / *Porsangin museuo*) er et museum som ligger i Lakselv i Porsanger kommune. Museet ble opprettet av kommunen i 1998, med utgangspunkt i samlinger som Porsanger historie- og museumslag begynte å samle inn på 1960-tallet.

Porsanger er et tre-kulturelt område. Porsanger Museum presenterer derfor samisk, kvensk og norsk kulturhistorie og naturbruk, i tillegg til krigshistorie fra andre verdenskrig. Krigsutstillingen ble fornyet i 2016. Johan Kaavens historie er også presentert i museet.

Museet er en del av stiftelsen RiddoDuottarMuseat, som er en konsolidering av fire samiske museer og et samisk kunstmagasin i vest-Finnmark.

## Referanser


## Eksterne lenker
*
Sannhets- og forsoningskommisjonen (Sør-Afrika)

**Sannhets- og forsoningskommisjonen** (engelsk: **Truth and Reconciliation Commission**) var et domstollignende organ som ble nedsatt etter apartheidregimets fall i Sør-Afrika.

Kommisjonens mandat var å fremskaffe vitnesbyrd om omfanget av menneskerettighetsovertredelser under apartheid, dokumentere slike overtredelser, og i noen tilfelle å gi amnesti til de personer som hadde medvirket ved overtredelsene.

Desmond Tutu var kommisjonens formann.

Kommisjonen ble nedsatt i 1995 og avgav sin endelige rapport den 28. oktober 1998.

I rapporten beskrev kommisjonen de overtredelser av menneskerettighetene og andre forbrytelser, herunder voldsbruk, som apartheidregimet og de ulike motstandsbevegelsene, herunder ANC, hadde begått under apartheidstyret.

## Eksterne lenker

* Hvad var Sandheds- og forsoningskommissionen?, afrika.dk
* ''The TRC Report''  - Sannhets- og forsoningskommisjonens endelige rapport (på engelsk)
Skytekronograf

En **skytekronograf**, ofte bare kalt **kronograf**, er et instrument som brukes til å måle hastigheten til et prosjektil avfyrt fra et skytevåpen. Det fins forskjellige målemetoder, for eksempel optisk, magnetisk, akustisk eller radar.

## Se også
* Skytetimer

## Referanser
Revolver til leie

***Revolver til leie***, (originaltittel: *This Gun for Hire*) er en amerikansk film noir fra 1942 regissert av Frank Tuttle etter en roman av Graham Greene.
Hovedrollene spilles av Veronica Lake, Robert Preston, Laird Cregar og Alan Ladd.

## Handlingsreferat
I San Francisco blir en kjemiker, Albert Baker, drept av leiemorder Philip Raven, som deretter får tak i en stjålet kjemisk formel fra ham. Raven møter deretter sin arbeidsgiver, Willard Gates, som rapporterer ham til Los Angeles Police Department og påstår at han har stjålet fra bedriften hans, Nitro Chemical Corporation i Los Angeles. Raven får snart vite om oppsettet deres, og ønsker å hevne seg. Politi-etterforsker Michael Crane er på ferie i San Francisco for å besøke sin kjæreste, Ellen Graham, og han får straks tildelt ansvaret for etterforskningen. Han går etter Raven, men leiemorderen klarer å unngå ham.

I mellomtiden blir Ellen ansatt av Gates Ellen for å arbeide ved en nattklubb han eier i Los Angeles, etter en audition hvor hun synger og utfører magi-triks. Deretter blir hun ført til et hemmelig møte med senator Burnett, hvor hun får vite at Gates og Nitro Chemical er under etterforskning som mistenkte forrædere mot USA, og hun blir rekruttert for å spionere på Gates. Senere blir Ellen invitert av den mistenksomme Gates til sitt herskapshus i Hollywood, hvor hans sjåfør, Tommy, slår henne bevisstløs for å sette opp et falskt selvmord. Raven redder henne, og oppdager at formelen han fant for en giftgass som Nitro forsøker å selge. Raven ankommer Nitro Chemical, og møter bedriftens president Alvin Brewster som i hemmelighet samarbeider med utenlandske spioner. 

## Medvirkende
* Veronica Lake som Ellen Graham
* Robert Preston som Michael Crane
* Laird Cregar som Willard Gates
* Alan Ladd som Philip Raven
* Tully Marshall som Alvin Brewster
* Marc Lawrence som Tommy
* Olin Howland som Blair Fletcher
* Roger Imhof som Senator Burnett

## Referanser


## Eksterne lenker
*
Upāya

**Upāya** (sanskrit; «kyndige midler», «'pedagogikk») er et begrep som benyttes av retningen mahayana innenfor buddhismen for å referere til et aspekt av veiledning langs de buddhistiske veier til frigjørelse hvor en bevisst, frivillig handling blir drevet av en ufullkommen fornuft angående dens retning. Upāya blir ofte brukt sammen med *kaushalya* (कौशल्य, «kyndighet»), *upāya-kaushalya* betyr «kyndige midler».
Knut Harald Gundersen

**Knut Harald Gundersen** (født 24. september 1964) er en norsk tidligere friidrettsutøver som representerte Kongsberg IF.

Han vant 4 NM-gull på rad i tikamp i perioden 1987–1990.

## Medaljer i norske mesterskap

## Referanser




## Eksterne lenker
*
Jordan Díaz

**Jordan Alejandro Díaz** (født 23. februar 2001) er en kubansk friidrettsutøver som konkurrerer i tresteg. Han vant tresteg under NACAC-mesterskapet i friidrett 2018 (det nordamerikanske, sentralamerikanske og karibiske karibiske mesterskapet i friidrett) og U20-VM i friidrett 2018. 

## Idrettskarriere
### 2017
Etter personlig rekord på 15,23 meter i 2016 etablerte han seg på hopp på over 16 meter i 2017. Han hoppet 16,35 i februar, og kom på fjerdeplass i *Copa Cuba* i mars med 16,66 meter. Han deltok i U18-VM i friidrett 2017 i Kenya, 16 år gammel, og vant der tresteg med et hopp på 17,30 meter, som var ny verdensrekord for U18-utøvere. Han hadde fire gyldige hopp i dette mesterskapet, og selv hans korteste hopp (15,99 meter) hadde holdt til gull, siden Frixon David Chila på andreplass hoppet 15,92 meter.

### 2018
Han forbedret sin personlige rekord til 17,32 den 17. februar 2018, under stevnet Prueba de confrontacion 2018, og videre til 17,41 den 8., juni. I U20-VM i friidrett 2018 vant han tresteg med et bestehopp på 17,15 meter, som var ny mesterskapsrekord. 

Han deltok i Sentralamerikanske og karibiske leker 2018 (CAC Games) i Colombia i august, og kom der på andreplass bak sin landsmann Cristian Nápoles. En uke senere deltok han i NACAC-mesterskapet i friidrett 2018 i Canada, og vant der tresteg med 16,83 meter. 

## Referanser


## Eksterne lenker
*
Kristian Sørsdal

**Kristian Sørsdal** (1893&ndash;1957) var en norsk idrettsutøver. Han representerte Hen idrettslag.

Sørsdal drev med idrett og vintersport, og var i mange år sentral i idrettsbevelgelsen i Ådal. Som aktiv friidrettsutøver vant han 3 NM-gull og 11 NM-medaljer på 5000 meter, 10000 meter og terrengløp i perioden 1919–1925. 

Han bodde i alle år på Hen i Ringerike, og arbeidet utenfor idretten ved Follum fabrikker.

## Medaljer i norske mesterskap

## Referanser
Odd Eriksen (friidrett)

**Odd Eriksen** (født 24. november 1922) var en norsk friidrettsutøver som representerte Furuset IF.

Han vant 4 NM-gull i femkamp og tikamp i 1951 og 1952.

## Medaljer i norske mesterskap

## Referanser
Odd Fuglem

**Odd Fuglem** (født 18. juli 1940) er en norsk tidligere friidrettsutøver som representerte Selbustrand IL.

Fuglem vant 3 NM-gull og 17 NM-medaljer på 5000 meter, 10000 meter og terrengløp i perioden 1962–1968. Han ble tidenes første skandinav under 29 minutter på 10 000 meter da han løp på 28.53,8 på Bislett stadion 11. juli 1968.

Fuglem ble rangert som nummer 172 på listen over de tusen beste idrettsutøverne i Trøndelag i avisa *Nidaros* sin kåring i 2022.

## Medaljer i norske mesterskap

## Referanser




## Eksterne lenker
*
Lars Olav Hole

**Lars Olav Hole** (født 18. januar 1972) er en norsk tidligere friidrettsutøver fra Ål som representerte Ringerike FIK.

Han vant 4 NM-gull i høyde uten tilløp i perioden 1995–1998.

## Medaljer i norske mesterskap

## Referanser
Martin Fagelund

**Martin Fagelund** (født 11. august 1995) er en norsk friidrettsutøver som representerer IF Sturla.

Han vant 3 NM-gull i høyde uten tilløp i perioden 2014–2017.

## Medaljer i norske mesterskap

## Referanser




## Eksterne lenker
*